Document ID: 32011D0448

NÕUKOGU OTSUS nr 448/2011/EL,
19. juuli 2011,
millega muudetakse otsust 2004/162/EÜ seoses toodetega, mille suhtes võib kohaldada dokimaksuvabastust või -vähendust
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 349,
võttes arvesse Euroopa Komisjoni ettepanekut,
olles edastanud seadusandliku akti eelnõu liikmesriikide parlamentidele,
võttes arvesse Euroopa Parlamendi arvamust (1),
toimides seadusandliku erimenetluse kohaselt
ning arvestades järgmist:
(1)
Nõukogu 10. veebruari 2004. aasta otsusega 2004/162/EÜ dokimaksude kohta Prantsusmaa ülemeredepartemangudes ning otsuse 89/688/EMÜ kehtivusaja pikendamise kohta (2) on Prantsusmaa ametiasutustel lubatud kohaldada dokimaksuvabastust või -vähendust kõnealuse otsuse lisas loetletud toodete suhtes. Maksimaalne lubatud maksumäära erinevus on sõltuvalt tootest ja asjaomasest ülemeredepartemangust 10, 20 või 30 protsendipunkti.
(2)
Prantsusmaa ametiasutused esitasid 31. juulil 2008 komisjonile vastavalt otsuse 2004/162/EÜ artikli 4 teisele lõigule aruande kõnealuse otsusega ettenähtud maksustamise korra kohaldamise kohta. 22. detsembril 2008 saadeti komisjonile täiendus ning 16. aprillil 2010 uus teave, mida komisjon küsis 15. aprillil 2009. Prantsusmaa ametiasutuste edastatud aruanne hõlmas taotlust võtta Prantsuse Guajaana puhul vastu selliste toodete loetelu, mille suhtes võib kohaldada diferentseeritud maksustamist.
(3)
Komisjon edastas Prantsusmaa ametiasutuste aruande põhjal nõukogule otsuse 2004/162/EÜ artikli 4 kolmanda lõiguga ettenähtud aruande ning ettepaneku muuta kõnealust otsust. Need kohandused hõlmavad kas nelja Prantsusmaa ülemeredepartemangu või konkreetselt Prantsuse Guajaanat.
(4)
Esiteks tuleks märkida, et teatavaid tooteid Prantsusmaa ülemeredepartemangudes enam ei toodeta, samas kui teiste toodete puhul ei kohalda Prantsusmaa ametiasutused enam diferentseeritud maksustamist, sest kohalik toodang on nüüdseks väljastpoolt pärinevate toodetega samaväärse hinnaga. Seetõttu tuleks kõnealused tooted välja jätta otsuse 2004/162/EÜ lisas esitatud toodete loeteludest. Guadeloupe’i puhul tuleks seda teha margariini (toode 1517 10) (3) ning veerise ja kruusa (toode 2517 10) suhtes. Martinique’i puhul on tegemist antifriisi ja jäätumisvastaste vedelikega (toode 3820), margariini (toode 1517 10) ja teatavate hapetega (toode 2811). Réunioni puhul on tegemist sojaõli (toode 1507 90), teatavate oliiviõlide (toode 1510 00 90), teatavate kemikaalide (tooted 2828 10 00 ja 2828 90 00) ning teatavate fotokaupadega (toode 3705 10 00).
(5)
Teiseks tuleks märkida, et mõne toote puhul on tegelikult kohaldatud maksumäära erinevus oluliselt väiksem maksimaalsest lubatud maksumäära erinevusest. Seetõttu tuleks vähendada maksimaalset lubatud maksumäära toodete puhul, millega seoses puudub konkreetne põhjus arvata, et olemasoleva maksumäära erinevuse suurendamine võiks lähitulevikus vajalikuks osutuda. Guadeloupe’i puhul on asjaomased tooted teatav liha (toode 2010), teatavad aedviljad (tooted 0702, 0705, 0706 10 00, 0707 00, 0709 60 ja 0709 90), teatav loomasööt (toode 2309), teatavad värvid (3208, 3209 ja 3210), teatavad abrasiivtooted (toode 6805) ja teatavad prilliklaasid (toode 7015 10 00). Prantsuse Guajaana puhul on asjaomaseks tooteks teatav riis (toode 1006 20). Martinique’i puhul on nendeks toodeteks teatavad teraviljad (toode 1008 90 90), teatav püülijahu (toode 1102) ning veeris, kruus jms (toode 2517 10).
(6)
Kolmandaks tuleks täheldada, et teatavatel juhtudel ei näi kohalikud tooted olevat väljastpoolt pärinevatest toodetest vähem konkurentsivõimelised. See puudutab otsuse 2004/162/EÜ lisa A osasse kuuluvaid tooteid, mille tootmismaht Prantsusmaa ülemeredepartemangudes on märkimisväärne, ja kuigi kohaldatud maksumäära erinevus on väike, ei ole samaväärsete toodete importi Prantsusmaa ülemeredepartemangudesse viimase kolme analüüsitud aasta jooksul registreeritud. Seetõttu tuleks kõnealused tooted otsuse 2004/162/EÜ lisas esitatud toodete loeteludest välja jätta. Guadeloupe’i puhul on tegemist teatavate toiduainetööstuse jääkidega (toode 2302). Réunioni puhul on tegemist teatavate puidutselluloosi tootmise jääkleelistega (toode 3804 00).
(7)
Prantsuse Guajaanat hõlmavad kohandused, nimelt uute toodete lisamine ja teatavate toodete puhul lubatava maksumäära erinevuse suurendamine, on õigustatud igal konkreetsel juhul kohapeal toodetud toodete hinnaga, mis on kõrgem liidu territooriumil toodetud samaväärsete imporditud toodete hinnast.
(8)
Kohandused, mida tuleks teha nendest aspektidest lähtuvalt, hõlmavad Prantsuse Guajaana puhul peamiselt otsuse 2004/162/EÜ lisa loetellu nende toodete kandmist, mida toodeti kohapeal juba 2004. aastal ning mille kohta ei olnud 2004. aastal esitatud taotlust kanda need selliste toodete loetellu, mille puhul võib kohaldada diferentseeritud maksustamist.
(9)
Seega tuleks põllumajandus-, kalandus- ja põllumajandusliku toidutööstuse sektoris lisada otsuse 2004/162/EÜ lisa loetelusse teatav liha (tooted 0201, 0202, 0203, 0204, 0208 ja 0210), teatavad kalad (tooted 0304 ja 0305), teatavad tooted lihast (tooted 1601 ja 1602), teatav suhkur (toode 1702), teatavad leiva- ja saiatooted või valikpagaritooted (toode 1905), teatavad köögi- ja puuviljakonservid (tooted 2001 ja 2006), keedised (toode 2007), teatavad kastmed (toode 2103), jäätis ja muu toidujää (toode 2105), teatavad mitmed toiduvalmistised (toode 2106) ning teatavad liköörid ja kordialid ning muud rummijoogid (tooted 2208 70 ja 2208 90).
(10)
Elamu- ja ehitussektoris on asjaomased tooted teatavad plastist tooted (tooted 3919 ja 3926), teatavad tooted tsemendist, betoonist või tehiskivist (toode 6810 19) ja teatavad raudtooted (tooted 7210, 7214 20, 7216, 7217 90 90, 7309, 7310 ja 7314).
(11)
Metsa- ja mitmete toodete töötlemise sektoris on asjaomased tooted mitmesugune puit ja tisleritooted (tooted 4403 99 95, 4407 22, 4407 99 96, 4409 29 91, 4409 29 99, 4418 (välja arvatud alamrubriigid 4418 10 50, 4418 20 50, 4418 71, 4418 72 ja 4418 79)), teatav mööbel (tooted 9403 40 10 ja 9406, välja arvatud alamrubriik 9406 00 31), teatavad trükised (tooted 4910 ja 4911), teatavad riideesemed (tooted 6109, 6205 ja 6206).
(12)
Teatavate juba otsuse 2004/162/EÜ lisa loetellu kantud toodete puhul tuleks jällegi Prantsuse Guajaana puhul laiendada lubatud maksumäära erinevust kombineeritud nomenklatuuri alamrubriikidele, mille suhtes seda praegu ei kohaldata, suurendada maksimaalselt lubatud maksumäära erinevust või teha korraga mõlemat.
(13)
Seega tuleks kõik puuviljamahlad (toode 2009), kõik suhkru- või muu magusainelisandiga või maitse- ja lõhnaainetega mineraalveed (toode 2202) ja plasttooted kaupade veoks või pakkimiseks (toode 3923) kanda C loetellu, mis sisaldab neid tooteid, mille puhul võib kohaldada diferentseeritud maksustamist üle 30 protsendipunkti ning jätta puuviljamahlad (alamrubriik 2009 80), mineraalveed (alamrubriik 2202 10) ning plasttooted kaupade veoks või pakkimiseks (toode 3923) välja B loetelust, mis sisaldab neid tooteid, mille puhul võib praegu kohaldada diferentseeritud maksustamist üle 20 protsendipunkti.
(14)
Tsemendi puhul tuleks asendada B loetelus (mis sisaldab tooteid, mille suhtes võib kohaldada diferentseeritud maksustamist 20 protsendipunkti ulatuses) valge tsement (toode 2523 21 00) muu portlandtsemendiga (toode 2523 29). Rauast või terasest metallkonstruktsioonide ja nende osade puhul tuleks kohaldada 20 protsendipunkti suurust maksumäära erinevust kõikide rubriigi 7308 ning mitte üksnes alamrubriigi 7308 90 toodete puhul. Alumiiniumtoodete puhul tuleks kohaldada 20 protsendipunkti suurust maksumäära erinevust kõikide rubriigi 7610 ning mitte üksnes alamrubriigi 7610 90 toodete puhul. See võimaldaks samuti kohaldada maksumäära erinevust alamrubriiki 7610 10 kuuluvate uste, akende, piilarite ja sammaste suhtes.
(15)
Prantsuse Guajaana puhul tuleks kanda nende toodete loetellu, mille puhul võib kohaldada diferentseeritud maksustamist, kolm toodet, mida kohapeal veel ei toodeta, kuid mille puhul on olemas konkreetsed projektid tootmistegevuse käivitamiseks lähitulevikus. Kõnealused tooted on piim (toode 0401), mineraalvesi (toode 2201) ning teatavad tooted kivist ja muudest mineraalainetest (toode 6815).
(16)
Seetõttu tuleks otsust 2004/162/EÜ vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsuse 2004/162/EÜ lisa muudetakse kooskõlas käesoleva otsuse lisaga.
Artikkel 2
Käesolev otsus jõustub järgmisel päeval pärast selle avaldamist Euroopa Liidu Teatajas.
Otsust kohaldatakse alates 1. veebruarist 2012.
Artikkel 3
Käesolev otsus on adresseeritud Prantsuse Vabariigile.
Brüssel, 19. juuli 2011

Labels: 3
2
18